Ziemupe (dabas liegums)

Ziemupe ir dabas liegums Dienvidkurzemes novadā.Dabas aizsardzības pārvalde. Ziemupe Izvietojies Baltijas jūras piekrastē 13 km garā joslā starp Rudupes ieteku jūrā un Ziemupi Sakas un Vērgales pagastos.DABAS LIEGUMA „ZIEMUPE” DABAS AIZSARDZĪBAS PLĀNS Lieguma austrumu daļā nenosusinātajā grīņu daļā 1987. gadā tika izveidots parastās purvmirtes botāniskais liegums 1835 ha platībā, bet piekrastes daļā 1992. gadā izveidots vietējas nozīmes liegums piekrastes biotopu aizsardzībai. 1999. gadā abi liegumi apvienoti un tiem piešķirts valsts nozīmes īpaši aizsargājamas dabas teritorijas — dabas lieguma — statuss. 2004. gadā teritorijai tika piešķirts Eiropas Savienības nozīmes īpaši aizsargājamās dabas teritorijas (Natura 2000 vietu) un Putniem nozīmīgas vietas statuss.

Ziemupes liegums ir viena no būtiskajām teritorijām pelēko kāpu, priekškāpu, grīņu tipa mežu un slapjo virsāju aizsardzības nodrošināšanai Latvijā. Teritorijā sastopami 17 Latvijā un Eiropas Savienībā īpaši aizsargājami biotopi un 70 īpaši aizsargājamas sugas. Nozīmīgākās no tām ir jūrmalas zilpodze, grīņa sārtene, Lēzeļa vīrcele, lielā mārsilu zilenīte, stepes čipste un mednis.

 Atsauces 

 Ārējās saites 

 Ziemupe, BirdLife International

Kategorija:Latvijas dabas liegumi
Kategorija:Natura 2000
Kategorija:Dienvidkurzemes novads
Kategorija:Putniem nozīmīgās vietas Latvijā